# Arici

### De la Wikipedia, enciclopedia liberă

Arici
Un arici
Clasificare ştiinţifică

Regn: | Animalia
Încrengătură: | Chordata
Subîncrengătură: | Vertebrata
Clasă: | Mammalia
Ordin: | Insectivora
Familie: | Erinaceidae
Subfamilie: | Erinaceinae

Ariciul este un mamifer mic, ce aparţine ordinului insectivorelor.

## [modifică] Descrierea speciei

Ariciul este un mamifer mic, având o lungime a corpului de până la 33 de cm. Greutatea variază de la 800-1200g, în dependenţă de specie. Ei au membre mici şi puternice, membrele posterioare fiind puţin mai mari şi musculoase ca cele anterioare. Membrele au câte 5 degete, unde primul şi ultimul deget sunt mai mici în comparaţie cu celelalte degete şi nu au gheare. Au nişte ochi mici şi o ureche externă slab dezvoltată. Au un botişor mic şi ascuţit, cu o acuitate olfactivă foarte dezvoltată. Partea dorsală şi laterală a corpului este acoperită cu nişte ace lungi şi ascuţite, alcătuite din cheratină şi având o lăţime de 10-20 de mm. Pe corpul unui arici pot fi până la 15000 de astfel de ace.

## [modifică] Reproducerea

Aricii se reproduc în sezonul cald, adică din mai până în august. Perioada de gastaţie durează 35-55 zile. De obicei se nasc 2-9 pui.

## [modifică] Arealul de răspândire

Aricii pot fi găsiţi în stepe, silvostepe, savane, păduri rare şi, uneori, pe terenuri cultivate. Ei sunt prezenţi în zonele temperate şi calde din Europa, în Africa (în afară de Sahara) şi în zonele temperate şi calde ale Asiei (în afară de peninsula Indochina). În secolul al XIX-lea în Noua Zeelandă a fost introdus cu succes ariciul european.

## [modifică] Clasificarea

- Atelerix;
- Erinaceus;
- Hemiechinus;
- Mesechinus.

Adus de la "http://ro.wikipedia.org../../../a/r/i/Arici.html"

Categorie: Insectivora

##### Views

- Articol
- Discuţie
- Versiunea curentă

##### Caută

##### În alte limbi

- Česky
- Deutsch
- English
- Esperanto
- Français
- עברית
- 日本語
- 한국어
- Lëtzebuergesch
- Иронау
- Polski
- Português
- Basa Sunda
- Svenska
- 中文